ועדת הכספים, כנסת 20, פרוטוקול מספר 729, 2017-06-13 13:00

משה גפני: אני מחדש את ישיבת ועדת הכספים.

משה גפני: החבר המציע, זה בעצם דיון מעקב, אנחנו לא מתחילים את כל הדיון מחדש.

משה גפני: חבר הכנסת המציע, חבר הכנסת יואב קיש עוד לא הגיע.

משה גפני: אני מבקש מבנק ישראל – מי נמצא מבנק ישראל?

<אנדרו אביר: אני ועמית פרידמן שעובד אתי.

משה גפני: אז אם אתם יכולים להגיד, בעקבות הוויכוח שמתנהל, אתם יודעים להגיד לנו מה קורה?

משה גפני: בבקשה.

<אנדרו אביר: כפי שאתה יודע, היינו פה עם הנגידה לפני קצת יותר מחודשיים, הצגנו אז את ההתפתחויות בשוק המט"ח, את מדיניות החליפין של בנק ישראל, ואנחנו שמחים לחזור כדי להשיב על שאלות שהיו בהמשך לדיון אז.

<אנדרו אביר: רק הייתי רוצה להזכיר את המסגרת של מדיניות שער החליפין של בנק ישראל.

<אנדרו אביר: התערבות בשוק הוא אחד הכלים של הבנק יחד עם כלי הריבית, יחד עם פעילות בשוק ההון.

משה גפני: יש כלכלן של משרד האוצר?

משה גפני: אין אף אחד שיש לו ביקורת על בנק ישראל בעניין של המט"ח?

<רמזי גבאי: יש.

<אנדרו אביר: יש לנו גם כלים של ייצוב.

<אנדרו אביר: והשימוש של כלי ההתערבות בשוק המט"ח הוא חלק מהמדיניות המוניטרית של הבנק כדי להשיג את היעדים שהכנסת בעצם קבעה בחוק בנק ישראל, שהם יעדים של שמירה על יציבות מחירים; תמיכה במדיניות הכלכלית, במיוחד בצמיחה ובתעסוקה וצמצום פערים; ותמיכה ביציבות המערכת הפיננסית ובפעילותה הסדירה.

<אנדרו אביר: כבר כמה שנים בנק ישראל מנהל מדיניות מוניטרית מרחיבה שכוללת את הריבית הנמוכה, שהיום היא ברמה של 0.1%, יחד עם מדיניות של התערבות בשוק המט"ח, קשיי תיסוף יתר שלא מוסבר על-ידי הפונדמנטליסט של המשק הישראלי.

<אנדרו אביר: המדיניות המוניטרית המרחיבה הזאת היא בעצם תגובה קודם כול לסביבת האינפלציה בישראל שעדיין נמוכה מהיעד שקבעה לנו הממשלה – גם כשהסביבה בעולם היא של צמיחה מאוד פושרת, כשהעולם מתקשה להתאושש מהמשבר הפיננסי של 2009-2008 – וגם כאיזושהי תגובה למדיניות המוניטרית המאוד חריגה שנוקטות המדינות כגון אירופה, יפן, וארצות-הברית.

<אנדרו אביר: שילוב בחלק מהמקרים של ריבית שלילית, ופעילות של רכישות אגרות חוב במדינות שלהם כדי להוריד את עלות האשראי בשווקים להם.

<אנדרו אביר: לכן, הוועדה המוניטרית הדגישה בהחלטה האחת לפני אחרונה שלה שהמדיניות המוניטרית המרחיבה תימשך כל עוד סביבת האינפלציה לא תתבסס בתוך היעד.

<אנדרו אביר: ואנחנו ממשיכים לעשות את זה באמצעות ריבית נמוכה, וגם בהתערבות בשוק כשאנחנו רואים ששער החליפין מתוסף יתר.

<אנדרו אביר: צריך לזכור שבזמנו בחנו את האפשרות לקחת צעדים כמו האירופים והיפנים ולעבור לריבית שלישית, אבל בגלל תופעות הלוואי הרבות שקשורות למדיניות הזאת, הוועדה המוניטרית העדיפה להשתמש בכלי של התערבות בשוק במקום ללכת על ריבית שלילית, וזה המצב היום.

<אנדרו אביר: אני חושב שהתוצאות בשנים האחרונות דווקא מצדיקות את המדיניות הזאת.

<אנדרו אביר: אנחנו רואים שיפור בצמיחה בישראל בשנים האחרונות, אנחנו רואים סוף סוף שהאינפלציה חוזרת לכיוון - - -.

<אנדרו אביר: אז זו הסביבה שאנחנו מכירים.

משה גפני: תודה רבה.

משה גפני: רמזי גבאי יושב-ראש מכון היצוא הישראלי.

<רמזי גבאי: אדוני היושב-ראש, קהל נכבד, צהריים טובים לכם.

<קריאה: גם לך.

<רמזי גבאי: מתחילת השנה שער החליפין של השקל לעומת הדולר התחזק ב-8%.

<רמזי גבאי: אנחנו נמצאים בעצם בשער חליפין הכי נמוך מול סל המטבעות, ובעצם תמונת המצב היום היא – וכל זה למרות שבנק ישראל קנה מינואר עד היום כחמישה מיליארד דולר בשוק – תמונת המצב הזאת בעצם יוצרת מצב שאנחנו חייבים לצאת מהקופסה ולחפש פתרונות קצת יותר דרסטיים איך לצאת מהמשבר הזה של שער הדולר.

<רמזי גבאי: שער הדולר הזה הוא מכה קשה מאוד לתעשייה.

<רמזי גבאי: אני אומר לכם כתעשיין, אני אומר לכם כאחד שחי את התעשייה, אי-אפשר לחיות עם הדבר הזה.

<רמזי גבאי: צריך לזכור, אדוני, שעל כל מיליון דולר יצוא, כל אגורה בשער הדולר היא 10,000 שקל הפסד.

<רמזי גבאי: זאת אומרת, עשר אגורות, שער הדולר ירד, הפסדתי עוד 100,000 שקל.

<רמזי גבאי: דבר שקשה מאוד לחיות אתו היום בתעשייה.

<רמזי גבאי: היום אני שומע את הזעקות האלה כבר מההיי-טק, כשבהיי-טק בדרך כלל היו מרווחים גדולים, והם לא סבלו מהדבר הזה.

<רמזי גבאי: סבלו, אבל לא כל כך.

<רמזי גבאי: היום אני כבר שומע את חברות ההיי-טק שבאות למכון, ואומרות: רבותי, כבר קשה לנו להתעסק עם הדבר הזה.

<רמזי גבאי: קרה משהו בשנתיים האחרונות, משהו השתנה בתהליך.

<רמזי גבאי: עובדה שאנחנו לא מצליחים להתגבר על הדבר הזה.

<רמזי גבאי: עם הרצון הטוב של בנק ישראל, ואני באמת אומר ומעריך שיש רצון, אפשר לראות, וצירפתי את זה פה בחומר, אפשר לראות למשל, שבאופן שיטתי בערבי שישי, בשבתות, בחגים, באופן שיטתי אתה רואה שפתאום יש מישהו שמוריד את הדולר.

<רמזי גבאי: לקחנו את השבוע האחרון של שבועות ושבת, ואפשר לראות מה קרה בשבועות, ואפשר לראות מה קרה ביום שישי.

<רמזי גבאי: זאת אומרת, מישהו לא בשעות הפעילות דואג להוריד את שער המטבע.

<רמזי גבאי: באופן שיטתי זה קורה לנו כל הזמן.

<שאולי כצנלסון: ולחזק את השקל.

<רמזי גבאי: ולחזק את השקל.

<רמזי גבאי: כל הזמן לחזק את השקל.

משה גפני: האמת שלא הבנתי מה שאתה אומר.

<שאולי כצנלסון: שיפתח את השקף.

<רמזי גבאי: אדוני, יש שם שקף.

משה גפני: לא, עזוב, תגיד לי.

<רמזי גבאי: אני אסביר.

משה גפני: אני לא יודע לקרוא בלי נקודות.

משה גפני: אני לא מבין מה אמרת.

<רמזי גבאי: יום שישי אחר הצהריים אתה רואה פתאום הזרמה.

משה גפני: של מי?

<רמזי גבאי: של גופים.

<רמזי גבאי: אנחנו לא יודעים של מי.

<שאולי כצנלסון: קונים שקלים, פשוט.

<רמזי גבאי: קונים שקלים.

<רמזי גבאי: אנשים קונים שקלים אחרי הצהריים כשבישראל העסק כבר לא עובד.

<רמזי גבאי: יש שם פירוט, דרך אגב שלקחנו אותו מ"בלומברג", שמראה - - -

משה גפני: מי?

משה גפני: מי קונה את השקלים?

<שאולי כצנלסון: סוחרי מט"ח.

<רמזי גבאי: הסוחרים.

<רמזי גבאי: אנחנו לא יודעים.

<שאולי כצנלסון: ספקולנטים.

<רמזי גבאי: אני לא יכול לדעת.

משה גפני: ואז מה קורה?

<רמזי גבאי: כשקונים שקלים השקל מתחזק.

משה גפני: או, יואב.

יואב קיש: שלום.

יואב קיש: אני מתנצל על האיחור.

משה גפני: אני ב-13:30 צריך לסיים.

יואב קיש: אני מתנצל על האיחור.

משה גפני: בסדר, תמשיך.

<רמזי גבאי: היי, יואב.

<רמזי גבאי: כשקונים שקלים השקל מתחזק.

יואב קיש: התחלתם בזמן?

משה גפני: חיכינו חמש דקות.

יואב קיש: אני תמיד מכיר שאצלך בוועדת הכספים דברים מתארכים, אז לקחתי ספייר.

משה גפני: נכון, אבל הישיבה הקודמת התפוצצה.

יואב קיש: למה?

משה גפני: בגלל "ערבה מיינס", בא האוצר ושיקר.

משה גפני: מה שלא קורה אצלו.

יואב קיש: אף פעם.

יואב קיש: הבנתי.

משה גפני: היה דוד ביטן, היינו כולם.

משה גפני: תשמע, כולם התרתחו.

יואב קיש: על מה זה היה?

משה גפני: על "ערבה מיינס".

משה גפני: התחייבו אז כשהעברתי את החוק של ששינסקי 2 על "כיל", הם התחייבו שהעובדים לא ייפגעו שם.

יואב קיש: הבנתי.

משה גפני: פתאום באו ואמרו: לא, אין כסף.

משה גפני: זה דבר נדיר, דרך אגב.

יואב קיש: לא קורה.

משה גפני: לא קורה.

משה גפני: לכן נהיה זמן פנוי, אבל חיכינו לך.

יואב קיש: אז אני מתנצל.

משה גפני: לא חשוב.

יואב קיש: מי פה מבנק ישראל?

משה גפני: הנה, פה.

<אנדרו אביר: פספסתם את הפתיח.

יואב קיש: את המצגת הזו קראתי.

יואב קיש: זה מה שהיה הפתיח?

משה גפני: הלאה, בבקשה.

משה גפני: אז נכנסים ספקולנטים.

<רמזי גבאי: אני אחזור על מה שאמרתי בשביל חבר הכנסת קיש.

<רמזי גבאי: בימי שישי אחרי הצהריים, בימי מועד שלנו, חג השבועות, אתה רואה באופן שיטתי שמישהו מתחיל לקנות שקלים.

<רמזי גבאי: בשוק הבין-לאומי קונים שקלים, והם מורידים את שער הדולר באופן שיטתי.

<רמזי גבאי: אתה רואה מגמה באופן שיטתי כל פעם בימי שישי ובמועדים.

<רמזי גבאי: בנוסף לזה, אתה רואה תמיד לפני שפוקעות האופציות על הדולר שפתאום עוד פעם קונים שקלים.

<רמזי גבאי: רוצים להוריד את זה.

<רמזי גבאי: עכשיו אני רוצה להסביר במילים פשוטות.

<רמזי גבאי: אם אני כתעשיין או יבואן, אני רוצה לשמור על שער הדולר של היום, אני הולך וקונה את זה.

<רמזי גבאי: אם הדולר יעלה חברת הביטוח שנתנה לי את השירות הזה תפסיד כסף, אז יש לה אינטרס להוריד את שער הדולר ביום שפוקעת האופציה, וחשוב לדעת את הדבר הזה.

<רמזי גבאי: בנוסף לזה, אתה רואה שהדולר בעולם מתחזק.

<רמזי גבאי: בישראל זה לא קורה, הדולר לא מתחזק.

<רמזי גבאי: אבל כשהדולר בעולם יורד, אתה רואה שגם בישראל הוא יורד.

<רמזי גבאי: אתה כל הזמן רואה כוחות שוק שמנסים להוריד את הדולר באופן שיטתי.

<רמזי גבאי: עכשיו יש כמה דברים, ופה, אדוני היושב-ראש, אני פונה אליך.

משה גפני: רק בקצרה, בגלל שהדיון התקיים כבר.

<רמזי גבאי: בקצרה.

<רמזי גבאי: כמה דברים לצאת מהקופסה.

<רמזי גבאי: היות שאנחנו מזהים את התופעה של ימי שישי וחג כשיטה שיש מישהו שקונה שקלים, אני מציע, ובאמת זה פתרון לצאת מהקופסה, אולי יתייחסו אחר כך, שבאופן שיטתי תהיה הוראת קנייה של בנק ישראל.

<רמזי גבאי: הרי בסופו של דבר כלכלה זה ציפיות.

<רמזי גבאי: אם יראו פתאום שבנק ישראל באופן שיטתי, יש ירידת מטבע, קונה את זה גם בשבתות וגם בחגים, יהיה מין limit כזה שיקנו את זה.

יואב קיש: בשבת אין מסחר.

יואב קיש: ערב שבת.

יואב קיש: יום שישי.

<שאולי כצנלסון: ביום שישי.

<רמזי גבאי: בימי שישי.

יואב קיש: אמרת שבת.

<רמזי גבאי: יואב, אתה צודק.

<רמזי גבאי: בימי שישי ובימי מועד.

<רמזי גבאי: תראו מה קרה בחג השבועות.

<רמזי גבאי: היה מסחר בעולם, קנו המון שקלים ושוב הייתה ירידה.

משה גפני: מה אתה מציע?

משה גפני: שמה?

<רמזי גבאי: אני אומר שבנק ישראל ישית כאילו הוראת קבע שברגע שרואים שיש תנודה כזאת מייד קונים.

יואב קיש: זה יכול להיות ממוחשב.

<שאולי כצנלסון: כן, ממוחשב.

<רמזי גבאי: בהחלט ממוחשב, זה הכול ממוחשב.

<רמזי גבאי: ואז הרעיון הוא בעצם שהספקולנטים – אני לא רוצה להגיד ספקולנטים – שיבינו בשווקים הבין-לאומיים שמדינת ישראל שומרת על עצמה בדברים האלה.

<רמזי גבאי: ואני אתן עוד דוגמאות, אז מישהו יגיד: רגע, עזבו את ישראל, בוא נרוויח ממדינות אחרות, לאו דווקא מישראל.

<רמזי גבאי: הרי כל מי שעושה את זה, ואמר גם אביר, שבעצם הוא רואה שיש הרבה הזרמות של כספים לארץ שהם לא למטרה של השקעות, הם למטרה של להרוויח על השקל, אחד.

משה גפני: ספקולציה.

<רמזי גבאי: דבר נוסף, אפשר, וצריך לצאת מהקופסה, שאיזה יום שישי אחד בנק ישראל ייזום קנייה אחת של כמות גדולה של כסף – בלאו הכי הם קונים במיליארד דולר כל חודש, ואני מברך את בנק ישראל, אני אומר את זה באופן ברור – אבל אפשר שיום שישי אחד בנק ישראל ירביץ קנייה גדולה שתעלה את הדולר ב-5%-4%, כמו פיחות, דרך הקנייה הזאת.

<רמזי גבאי: מה זה יעשה?

<רמזי גבאי: זה לא שאני צריך את זה ליום שישי.

<רמזי גבאי: זה ייצור אצל הספקולנטים את המחשבה: רגע, השחקן הזה השתגע, צריך להתחיל להיזהר ממנו, צריך להתחיל להיזהר מהשחקן הזה, מאיך שמתנהגים אתו.

<רמזי גבאי: בהחלט דבר שצריך לחשוב עליו, שלא יתעסקו אתנו, שיתעסקו עם מדינות אחרות.

<רמזי גבאי: הרי עושים את זה בשביל להרוויח כסף.

<רמזי גבאי: הדבר השלישי זה המעורבות של האוצר.

<רמזי גבאי: אני באמת חושב שצריך שתיעשה המרה משמעותית של החוב הדולרי לחוב שקלי.

<רמזי גבאי: המשמעות היא בעצם לקנות דולרים.

<רמזי גבאי: ולקנות דולרים שבעצם יביאו אותנו למה שאנחנו רוצים.

<רמזי גבאי: את זה האוצר היום לא כל כך עושה, ואני חושב שחשוב שגם הדבר הזה ייעשה.

<רמזי גבאי: אלה דברים שבטווח המיידי יכולים לעזור.

משה גפני: תודה רבה.

משה גפני: יואב קיש, בבקשה.

יואב קיש: מי מבנק ישראל, עוד פעם, נמצא פה?

<עמית פרידמן: חטיבת השווקים.

יואב קיש: אתה אחראי על קניות המטבע?

<עמית פרידמן: לא, על זה הבוס שלי אחראי.

יואב קיש: אז מי זה הבוס?

<אנדרו אביר: אני.

יואב קיש: אנדרו, שלום.

יואב קיש: אז קודם כול, קראתי גם את המצגת שלכם.

יואב קיש: זה דיון המשך.

יואב קיש: אני מודה ליושב-ראש על הנכונות לקדם את זה, כי אנשים לא מבינים כמה א', מצד אחד פוטנציאל נזק יש בדבר הזה; ו-ב', כמה מדינת ישראל יכולה לחסוך בהתנהלות לא יותר מדי משמעותית במקום הזה.

יואב קיש: ולמה אני מתכוון?

יואב קיש: רמזי אמר את זה.

יואב קיש: אני הולך לקצר, כי אני אוהב – בשתי מילים אתה יכול להגיד את זה.

משה גפני: מצוין.

משה גפני: גם אני אוהב את זה.

יואב קיש: אתם עושים את הדבר הנכון כשאתם מתערבים בשוק וקונים, נקודה.

יואב קיש: המגמה הזו חיובית.

יואב קיש: כל המצגת הזו שבאה להסביר את זה מצוינת, אני לא נכנס אליה.

יואב קיש: אני אומר לכם שרק תהיו יעילים במלחמה הזו.

יואב קיש: ואיך עושים את זה?

יואב קיש: בשני דברים פשוטים, איפה אתם מפסידים?

יואב קיש: אתם מפסידים ביום שישי כשלא בא לעבוד מישהו, ושם בהיקפי מסחר קטנים קורעים אתכם.

יואב קיש: ואז אתם באים לשבוע העבודה ושמים הרבה כסף בשביל להחזיר חזרה את הירידה.

יואב קיש: רואים את זה בכל הגרפים.

יואב קיש: זה מקום אחד.

יואב קיש: אני לא יודע אם להגיד לך תעשה הוראה אוטומטית עד היקפים מסוימים, תשלם משכורת לבן-אדם שישב ביום שישי ויעשה את זה ויפתור את הבעיה.

יואב קיש: לא יודע.

יואב קיש: אתם תפתרו, אתם יודעים לפתור את זה יפה.

יואב קיש: בגלל זה זה דיון המשך.

משה גפני: רק שזה לא יהיה עם חילול שבת.

יואב קיש: ברור.

<שאולי כצנלסון: זה ממוחשב.

יואב קיש: שזה יהיה ממוכן, אז אין בעיה.

<שרגא ברוש: או שיקלטו בן-אדם שהוא לא יהודי.

משה גפני: עדיף שיעשו את זה ממוחשב.

<קריאה: גוי של שבת.

<אנדרו אביר: גם וגם.

משה גפני: אני עוד לא יודע שהם עושים את זה בכלל, אז נדבר עוד.

יואב קיש: הנקודה היא כזו, אני רוצה להגיד עוד פעם, אנחנו משלמים מחיר מאוד כבד שאפשר לפתור אותו בעלות מאוד נמוכה, זה אחד.

יואב קיש: והנושא השני, אנדרו, וגם על זה רמזי דיבר, זה ימי פקיעות האופציה, ששם בהגדרה אינטרסים שונים נכנסים בשביל להשפיע על שער המטבע.

יואב קיש: ונכון, שם לפעמים הסכומים אולי יותר משמעותיים, אבל גם שם.

יואב קיש: אלו שתי נקודות רגישות שאני אשמח לקבל דיווח מכם, האם נערכתם ואיך נערכתם ומה עשיתם בעקבות הדיון הקודם.

משה גפני: תודה.

משה גפני: מיכל רוזין.

תמר זנדברג: תמר זנדברג.

משה גפני: תמר לנדאו.

תמר זנדברג: מה קורה, גפני?

משה גפני: תמר זנדברג, יא אללה, אתמול שיבחתי אותך לפני כולם, וזהבה גלאון עמדה, כולם עמדו שם בוועידת "הארץ", אמרתי שתמר זנדברג היא חברת כנסת מעולה, היא נתנה לי קיזוז.

יואב קיש: והתכוונת למיכל.

משה גפני: לא התכוונתי למיכל.

משה גפני: אני כל הזמן טועה בזה.

תמר זנדברג: תודה.

משה גפני: אבל אם אפשר בקצרה, תמר.

תמר זנדברג: לגמרי.

תמר זנדברג: קודם כול אני מצטרפת, זה דיון המשך.

תמר זנדברג: כזכור לך, בדיון הקודם, יזמתי אותו, השתתפה הנגידה, ואני חייבת להגיד שיש התקדמות אחת מהדיון הקודם לדיון הזה.

תמר זנדברג: בדיון הקודם עדיין ריחפה השאלה: האם יש פעילות ספקולטיבית שמשפיעה על שער השקל מול הדולר?

תמר זנדברג: ואפילו, אדוני היושב-ראש, אני זוכרת, הופתעת לגלות שבבנק ישראל בקצה קצהו של הקרה יש פעילות ספקולטיבית.

תמר זנדברג: יש לנו את פעילות המשק שהיא חשובה.

תמר זנדברג: אגב, גם חברי כנסת אחרים ציינו:

תמר זנדברג: הפעילות הספקולטיבית היא לא כל הסיפור, יש לנו את פעילות היצוא, והפעילות הכלכלית, והפריון, והמון המון דברים שמדינת ישראל צריכה לעשות, ולא הכול בתחומים של בנק ישראל.

תמר זנדברג: אבל, הפעילות הספקולטיבית היא חלק, וראינו שחלק שאולי על גודלו, ונשמח לשמוע מכם ולעמוד בדיוק עד כמה, חלק מסוים.

תמר זנדברג: דבר שני, הוא חלק שאפשר להשפיע עליו, ונאמר כאן כבר הנושא של סוף שבוע ולילות.

תמר זנדברג: אני לא אחזור על זה, זה נושא שעלה גם בדיון הקודם בשוליים, אני שמחה שהוא עכשיו יעמוד במרכז.

תמר זנדברג: והדבר השלישי, זה גם מה התחזיות, כי אחד הדברים שאפיינו את הדיון הקודם, הייתה איזו מין אווירה כזאת שזה זמני, שזה לא יימשך לתמיד, וזו רק איזו התערבות.

תמר זנדברג: אז קודם כול, זו התערבות שכבר נמשכת הרבה מאוד זמן, היא נמשכת הרבה מאוד שנים, היא הולכת ומחמירה ומחריפה.

תמר זנדברג: מצד אחד גם השקל, אנחנו רואים אותו, אולי יש חשש שהוא יחצה מלמטה את ה-3.5, ואולי פחות ואולי פחות, ואולי את ה-3, ולא יודעת לאן עוד.

תמר זנדברג: מהצד השני, הר הדולרים שהולך, יתרות המט"ח, שהולך ומצטבר.

תמר זנדברג: אז בדיון הקודם נמסר לנו שיש יציבות והכול בשליטה וזה זמני.

תמר זנדברג: אני רוצה לדעת, האם אנחנו גם נערכים למצב שלאורך זמן, שזה לא יהיה – זאת אומרת, איך - - -

<שרגא ברוש: זה לא זמני.

תמר זנדברג: או שזה לא יהיה או זמני קצת יותר ארוך, או שהזמני זה הקבוע.

תמר זנדברג: האם אנחנו נערכים גם למצב שההערכות שלנו כרגע שזה יציב והכול בסדר, הם גם יעמדו באיזשהו סימן שאלה.

תמר זנדברג: תודה.

משה גפני: תודה רבה.

משה גפני: שרגא ברוש, בבקשה.

<שרגא ברוש: תודה רבה, אדוני, ותודה רבה על הדיון הזה.

<שרגא ברוש: אתם אומרים שזה דיון המשך, מבחינתי הוא כבר דיון המשך בערך שנתיים למצב היצוא, למצב התעשייה.

משה גפני: יש דיון מהיר שביקש - - -

<שרגא ברוש: כן, אני לא, חס וחלילה, להפך, אני רק אומר שסך הכול זה הכול קשור זה בזה ואין בלעדיו.

משה גפני: בסדר גמור, כן.

<שרגא ברוש: וכמובן שמה שקורה בשער המטבע זה אחד הגורמים הקריטיים לאובדן כושר התחרות של היצוא הישראלי, להורדת יכולת התחרות שלנו.

<שרגא ברוש: בהמשך לזה גם כמובן כמויות יותר קטנות.

<שרגא ברוש: סיפור גדול.

<שרגא ברוש: אבל אני רק חייב לומר מילה בזכותו של בנק ישראל.

<שרגא ברוש: בנק ישראל הוא הגוף היחידי שעושה משהו.

<שרגא ברוש: בנק ישראל מתנהל על-פי השיקולים של בנק ישראל, ובהחלט סביר שלבנק יש את השיקולים שלו.

<שרגא ברוש: כמובן שהייתי שמח שהוא היה קונה הרבה יותר.

משה גפני: זה נכון מה שאתה אומר, אבל אני בשיקולים האחרונים לא אהבתי אותם.

<שרגא ברוש: אבל אני רוצה להגיד לך שיחסית לשכנים שלהם מעבר לכביש הם לא מפסיקים לעשות, בזמן שאחרים עוד לא התחילו.

משה גפני: כן, זה בסדר.

<שרגא ברוש: ואחרים חושבים שהתעשייה תתרגל למצב החדש.

<שרגא ברוש: אני אומר לכם, הרבה יותר מהר יהיה שמדינת ישראל תתרגל לחיות בלי התעשייה מאשר התעשייה תתרגל למצב החדש.

<שרגא ברוש: ולכן, אחד, אני מקווה מאוד – בנק ישראל בדרך כלל גוף שמקשיב, רושם, לומד – שגם יפעל בסופי השבוע האלה.

<שרגא ברוש: ויותר מזה, יכול להיות שימצא דרכים לעשות בהיקפים גדולים.

<שרגא ברוש: אבל לא רק בנק ישראל.

<שרגא ברוש: למשל, אם אנחנו חושבים שיש פה תנועות הון ספקולטיביות, אחת הדרכים, למסות את ההון שבא לזמן קצר.

<שרגא ברוש: זאת אחת הדרכים.

<שרגא ברוש: תמסה אותו, הוא לא יבוא לעשות ספקולציות.

<שרגא ברוש: כשהוא צריך להיכנס ביום שישי ולצאת ביום שלישי, אז הוא לא יבוא.

<שרגא ברוש: זה דבר אחד.

<שרגא ברוש: דבר שני, מעבר למיסוי ההון, אמר רמזי שלמדינה יש 17 מיליארד דולר חובות, אנחנו מאמינים, ובנק ישראל אמר, וגם הכלכלן, השערים היום נמוכים, זו עסקה טובה מאוד לקחת ולהפוך, הרבה מאתנו עשו את זה בעסקים שלהם, להפוך את החוב לשקלי, זה טוב מאוד.

<שרגא ברוש: דבר נוסף, יכול להיות שחלק, הרי למה השער יורד?

<שרגא ברוש: כי נכנסים יותר דולרים מאשר יוצאים.

<שרגא ברוש: יכול להיות שאת חלק מהפעולות האלה צריך לנטרל.

<שרגא ברוש: למשל, כמו ש"קרן האושר" אמורים לנטרל את הגז, יכול להיות שאת כל המכירות של הסטרטאפים האלה, שזו לא פעילות, זו פעילות מבורכת, אבל זה - - -

יואב קיש: עשו את זה "מובילי", אני חושב.

<שרגא ברוש: "מובילי" השאירו את זה בדולר, ובזה נטרלו בעצם.

יואב קיש: נכון.

תמר זנדברג: אלו כל הכלים שיצרנו בדרך - - -

<רמזי גבאי: שרגא מתכוון ל"קרן אושר".

יואב קיש: לא, הוא דיבר על סטרטאפים.

<רמזי גבאי: כן, "קרן אושר" זה סטרטאפים.

<שרגא ברוש: אבל תארו לעצמכם שאת כל האקזיטים האלה היינו אומרים: זה בא כמו גז, הרי אנחנו יודעים שאין לנו הרבה משאבים, יש לנו משאב אנושי גבוה, שימו את כל זה בצד שלא ישפיע על הדולרים הנכנסים.

<שרגא ברוש: יכול להיות שזה לבד יעלה את שער הדולר, וזה יהיה יותר זול מכל הקניות ביחד.

<שרגא ברוש: כלומר, בוא נחשוב טיפה אחרת.

<שרגא ברוש: דבר אחד בטוח, זה לא הולך להשתנות מחר בבוקר, אדוני היושב-ראש, הכלכלה חזקה, השקל חזק, אני לא רואה סיבה - - -

יואב קיש: אנחנו נהרוג את היצוא.

<שרגא ברוש: בדיוק ככה.

<שרגא ברוש: היות שאני לא רואה סיבה שמחר בבוקר זה יהיה 3.8 הדולר הזה, או 3.9, או היורו יחזור ל-5.5, אז מה שיקרה בינתיים זה שאנחנו אחד אחד עוזבים, הולכים להתפתח במקום אחר ולא פה.

<שרגא ברוש: כי אנחנו לא צריכים אז להמיר את זה לשקלים פשוט, משאירים את זה במטבע שזה נמצא, ומשתמשים בו במקומות שאנחנו יושבים.

<שרגא ברוש: ולכן, עדיף לחשוב על כמה דברים מחוץ לקופסה.

<שרגא ברוש: ואני רוצה להזכיר גם לבנק ישראל, כשהנגיד הקודם התחיל לרכוש דולרים, היו יותר קולות שאמרו: מה הוא עושה?

<שרגא ברוש: הוא יצא באומץ, ואמר: זה מה שאני עושה.

<שרגא ברוש: וכל היתר היסטוריה.

<שרגא ברוש: אז גם היום לא צריך להקשיב, לא ליועץ הזה במשרד הזה, ולא ליועץ ההוא במשרד ההוא, מסיבה פשוטה, הם בעיקר לא עושים יצוא.

<שרגא ברוש: הם בעיקר לא יושבים בכיסא של היצואן שצריך להחליט מה הוא עושה, ממשיך למכור מפה ולהפסיד, או מעביר את המפעל שמייצא במילא קרוב לשווקים שלו ושם הוא מרוויח.

<שרגא ברוש: ושום יועץ כלכלי לשום ראש ממשלה ולשום שר אוצר לא היה בסיטואציה הזאת.

<שרגא ברוש: ולצערי, היא היום מושלת בכיפה.

<שרגא ברוש: קחו את זה בחשבון.

משה גפני: מי עונה?

<אנדרו אביר: קודם כול, אנחנו מקשיבים לכול הדעות, ואנחנו תמיד חושבים שאפשר ללמוד מהיועצים ומהאנשים שיש להם מה להגיד, ואנחנו עושים משהו מעבר לזה, אנחנו בודקים אמפירית טענות.

<אנדרו אביר: למשל, אנחנו גם בודקים אמפירית את כל הסיפור של האם יש ספקולציה בימי שישי אחרי צהריים, בערב שבועות, אנחנו בודקים את זה.

<אנדרו אביר: אנחנו לא רואים סימנים מהותיים שיש ספקולציה שגורמת לשינויים.

משה גפני: רמזי עשה ככה עם היד.

<רמזי גבאי: מה קרה בשבועות?

יואב קיש: גם אני הופתעתי מאוד.

<קריאות: - - -

משה גפני: רבותי.

<אנדרו אביר: אני אענה גם לזה.

משה גפני: זה בסדר גמור, כן.

<אנדרו אביר: קודם כול, אנשים שוכחים פה ששוק המט"ח השתנה גם בארץ וגם בעולם.

<אנדרו אביר: היום השקל לא נסחר רק בארץ.

יואב קיש: ברור.

<אנדרו אביר: שוק הנגזרות הוא בעיקר בחוץ-לארץ, שוק ה-SPOT, - - - הוא לפחות 30% בחוץ-לארץ.

<אנדרו אביר: יש הרבה פעילים שהם - -

<רמזי גבאי: בסדר, שיתמודד.

<אנדרו אביר: - - מנהלי קרנות בחו"ל שיש להם השקעות בארץ, ויש להם פעילות.

<אנדרו אביר: והפעילות, מה לעשות, בשבילם יום שישי זה יום עסקים.

<רמזי גבאי: זאת הבעיה.

<אנדרו אביר: אנחנו גם בוחנים את השוק ביום שישי, וגם פעילים ביום שישי – אנחנו לא תמיד מפרסמים את זה – גם עם סכומי גדולים.

<אנדרו אביר: באופן מפתיע, לחלק מהאנשים, הסכומים הגדולים שאנחנו עושים ביום שישי, ואנחנו דואגים גם לגמור לפני כניסת השבת, שאנשים יכולים לחזור הביתה, הם נקלטים בקלות על-ידי השוק בחוץ-לארץ.

<אנדרו אביר: זה לא אותו שוק שהיה לפני חמש ועשר שנים, השוק השתנה, ומה לעשות?

<אנדרו אביר: הזרמים שהם מפעילות הונית הם הרבה יותר גדולים מפעילות של יצואנים ויבואנים.

<אנדרו אביר: וזו המציאות שאנחנו נמצאים בה.

<אנדרו אביר: אז אנחנו מקשיבים למה שאנשים אומרים, בודקים, ועושים את זה.

<אנדרו אביר: רק עוד דבר אחד.

<אנדרו אביר: בקשר למה שנעשה אם זו לא תופעה זמנית.

<אנדרו אביר: זו לא תופעה זמנית.

<אנדרו אביר: אנחנו כבר מאז 2009-2008 רואים את התופעה של ההתחזקות של השקל, יש תקופות של יותר, ויש תקופות של פחות.

<אנדרו אביר: חלק מההתחזקות בגלל הסיבות הטובות של המשק הישראלי.

<אנדרו אביר: אנחנו לא מנסים לנטרל את התופעות האלה, אלו העובדות.

<אנדרו אביר: מה שמעבר לזה, אנחנו פועלים כדי למתן את תיסוף היתר.

<אנדרו אביר: עם זאת, אחת המטרות שלנו, אם אנחנו מבינים את התעשיינים והולכים ומבקרים במפעלים שלהם בכל מקום, זה שהבעיה שאנחנו שומעים זו לא רק בעיה של שער חליפין, יש הרבה בעיות אחרות שהתעשיינים מתמודדים אתן.

<אנדרו אביר: ואמרנו את זה גם כשהנגיד הקודם אמר את זה, ב-2009-2008 אנחנו רוצים לקנות זמן כדי שהממשלה תטפל בבעיות המבניות שיש לתעשייה הזאת.

<אנדרו אביר: ופה מה ששמנו, אולי נבקש מעמית - - -

משה גפני: לא.

משה גפני: יש פה גם ויכוח על העובדות.

משה גפני: הטענה שלך זה שאין משהו חריג, אתם מתמודדים עם זה; והטענה של היצואנים זה שיש בעיה.

משה גפני: יואב, מה אתה מציע לעשות?

יואב קיש: אני יכול להראות.

יואב קיש: אני אשמח גם לפגישת עבודה אחרי זה אתו, שם אני אראה לך את המספרים שהוצגו לי.

משה גפני: יואב, אני רוצה להציע ככה, אני לא יכול להמשיך את הדיון, אלא אם כן אתה רוצה לנהל אותו, אז בבקשה.

יואב קיש: אני מ"מ בוועדת הכספים, אני יכול לנהל?

משה גפני: כן, אתה יכול לנהל אותו.

יואב קיש: לנהל בקצרה.

משה גפני: אבל אני חושב שלא נגיע לשום מקום.

משה גפני: מה שאני רוצה להציע, שלא נסיים את הדיון, שתהיה ישיבת עבודה, מה שאמרת עכשיו.

יואב קיש: זה מקובל עלי.

משה גפני: לשבת אתם.

יואב קיש: גם עם היצואנים, גם עם הבנק, להראות את המספרים שלנו על ההיקפים ביום שישי.

משה גפני: לשבת ביחד, בדיוק.

יואב קיש: כי אם אתה טוען שבימי שישי באמת המסחר נובע בהיקפים גדולים ולא בהיקפים קטנים, אז בסדר, אז כנראה שאתה צודק.

יואב קיש: אבל אם אני אראה לך שהיקפים קטנים מזיזים לך את השער, אז אתה אולי תגיד לי שאני צודק.

תמר זנדברג: אני מבינה שהייתה אפילו בשבוע-שבועיים האחרונים ישיבה עם היצואנים, עם הרבה אנשים.

תמר זנדברג: זאת אומרת, זה דבר שאתם עוקבים אחריו, באמת אני שואלת.

תמר זנדברג: מהדיון הקודם עד עכשיו לא הגעתם - - -

יואב קיש: יש פה אי הסכמה על הנתונים.

תמר זנדברג: אז זה מה שאני שואלת.

תמר זנדברג: לא הגעתם.

תמר זנדברג: אני מניחה שזו לא פעם ראשונה שאתם רואים את הנתונים, וגם בדיון הקודם נאמר שלא הכול אנחנו מפרסמים - - -

יואב קיש: תמר, תהיי אתנו בישיבת העבודה ונפתור.

תמר זנדברג: אין בעיה, סבבה, נעשה ישיבת עבודה ונמשיך, זה לא זבנג וגמרנו.

תמר זנדברג: אני רק באמת שואלת, מאז הדיון הקודם אנחנו עוקבים אחרי העיתונים, קראנו בעיתון שקניתם בשישי, ושהיה תשלום מסים בדולרים.

משה גפני: תמר, יש פה בבניין הזה דברים מאוד מעניינים.

משה גפני: לפעמים כשהוועדה דנה, יושבים אחרי זה, אז מגיעים - - - שני הצדדים.

תמר זנדברג: הבנתי, בסדר.

משה גפני: אנחנו לא הולכים לשום מקום.

משה גפני: אם יתברר שאכן אין בעיה, סיימנו את הדיון.

יואב קיש: אני אעשה ישיבה פה בכנסת, ונזמין אתכם, ונעשה משהו מצומצם לעבור על הנתונים.

משה גפני: מאה אחוז, מקובל עלינו, נכון, שרגא?

<שרגא ברוש: בוודאי.

משה גפני: אתה גם יכול לבוא לישיבה.

יואב קיש: אמרתי, היצואנים יהיו.

<שרגא ברוש: אם הם לא ירצו אני לא אבוא?

משה גפני: בדיוק.

משה גפני: שתדעו.

משה גפני: אני מציע לכם להזמין את שרגא, בגלל שאם לא תזמינו אותו הוא יבוא בלי הזמנה.

יואב קיש: גם רמת-גני.

משה גפני: תודה רבה, רבותי.

תמר זנדברג: תודה רבה.

<שרגא ברוש: תודה רבה לכם שעשיתם את הישיבה.

משה גפני: הישיבה נעולה.